

Gradsko vijeće

KLASA:944-06/22-01/01

URBROJ: 2186-16-02/1-22-8

Ludbreg, 26. rujna 2022. g. PRIJEDLOG

Na temelju članka 35. i 48. stavka 3. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 34. Statuta Grada Ludbrega („Službeni vjesnik Varaždinske županije“ br. 12/2021), Gradsko vijeće Grada Ludbrega na 13. sjednici održanoj 26. rujna 2022. g., donosi

# R J E Š E N J E

**Članak 1.**

Prihvaća se ponuda ponuditelja: **SOLARWATT d.o.o.**, Zagreb, Ulica Matije Divkovića 71, OIB:08916093140, za kupnju nekretnina iz Rješenja o raspisivanju natječaja za prodaju zemljišta za izgradnju solarne elektrane u Ulici 5. studenog u Ludbregu, od 12.08.2022. (KLASA:944-06/22-01/01, URBROJ:2186-16-02/1-22-2), i to:

1. **čkbr. 3700/1** – deponija u Ludbregu, Ulica 5. studenog od 37625 m2, upisana u zk.ul.br. 1838 k.o. Ludbreg,
2. **čkbr. 3660** – šuma Meka od 15126 m2, upisana u zk.ul.br. 960 k.o. Ludbreg.

**Članak 2.**

(1) Odobrava se prodaja nekretnina iz članka 1. ovog Rješenja za ponuđenu kupoprodajnu cijenu od **1.800.050,00 kn (238.907,69 €)**, za čkbr. 3700/1 k.o. Ludbreg i **722.050,00 kn (95.832,50 €)** za čkbr. 3660 k.o. Ludbreg, tj. **ukupno ponuđena kupoprodajna cijena za obje čestice površine od 52751 m2, iznosi 2.522.100,00 kn** (dva milijuna petsto dvadeset dvije tisuće i sto kuna), odnosno **334.740,20 €** po fiksnom tečaju konverzije od 7,53450.

(2) Kupac je dužan cijeli iznos ponuđene kupoprodajne cijene, **umanjene za iznos uplaćene jamčevine od 252.200,00 kn,** koja se uračunava u ukupni iznos kupoprodajne cijene, **dakle iznos od 2.269.900,00 kn** uplatiti Gradu Ludbregu prije sklapanja kupoprodajnog ugovora.

**Članak 3.**

(1) S ponuditeljem iz članka 1. ovog Rješenja sklopit će se ugovor o kupoprodaji u skladu s ponudom, Rješenjem o raspisivanju natječaja, ovim Rješenjem i važećim pravnim propisima.

(2) Ako ponuditelj iz članka 1. ovog Rješenja odbije sklapanje ponuđenog ugovora u roku od mjesec dana od dana njegova primitka, smatrat će se da je odustao od svoje ponude.

(3) Ovo Rješenje postaje izvršno danom dostave Rješenja ponuditelju putem e-maila.

**O b r a z l o ž e n j e**

Dana 16.08.2022., objavljeno je u dispozitivu navedeno Rješenje o raspisivanju natječaja za prodaju zemljišta za izgradnju solarne elektrane u Ulici 5. studenog u Ludbregu, od 12.08.2022., (dalje u tekstu: natječaj).

Natječaj se provodio u krugovima do prodaje u natječaju istaknutih nekretnina, a u 2. natječajnom krugu od 01.09.2022. do 15.09.2022., jer u 1. natječajnom krugu nije dostavljena niti jedna ponuda, pristigla je jedna ponuda ponuditelja: SOLARWATT d.o.o., Zagreb, Ulica Matije Divkovića 71, OIB:08916093140, za kupnju obje čestice iz natječaja.

Komisija za imovinsko-pravna pitanja Grada Ludbrega izvršila je dana 19.09.2022. otvaranje zaprimljene ponude, te utvrdila da ponuda odgovara uvjetima natječaja.

Ponuditelj je za kupnju čkbr. 3700/1 ponudio kupoprodajnu cijenu od **1.800.050,00** **kn** (**238.907,69 €,** po fiksnom tečaju konverzije od 7,53450) što je viši iznos od početne kupoprodajne cijene iz natječaja od 1.800.000,00 kn (238.901,06 €), kupoprodajnu cijenu za čkbr. 3660 u iznosu od **722.050,00 kn (95.832,50 €)** što je viši iznos od početne kupoprodajne cijene iz natječaja od 722.000,00 kn (95.825,87 €).

Uz ponudu su priloženi svi traženi prilozi, i to: **poslovni plan** (planirana je izgradnja Energetskog parka Ludbreg koji bi se sastojao od faze A – solarna elektrana instalirane snage 5 MW, faza B – elektrolizator instalirane snage 3-5 MW, faza C – uplinjivač kapaciteta 10 t/dnevno otpada na čkbr. 3700/2; cilj projekta je proizvodnja zelene električne energije – energetska oporaba otpada – proizvodnja zelenog vodika; planirana dinamika projekta je ishođenje građevinske dozvole do 15.10.2023., rok za izgradnju solarne elektrane je do 31.12.2024.; planirani iznos ulaganja u fazi A – 3.835.000 €, u fazi B – 4.700.000 €, u fazi C – 5.250.000 €, sveukupno 13.785.000 €; planirani izvori ulaganja su 30% iz vlastitog kapitala i 70% iz kredita; za potrebe upravljanja solarnom elektranom planira se zaposliti 2-3 radnika, a u cijelom Energetskom parku Ludbreg planira se zaposliti 8-10 radnika), Izvadak iz sudskog registra kojim je ponuditelj dokazao da ispunjava uvjete za obavljanje djelatnosti proizvodnje električne energije, BON-1 i Podatke o solventnosti i dokaz o uplaćenoj jamčevini u ukupnom iznosu od 252.200,00 kn za obje čestice.

S obzirom da ponuda u svemu odgovara uvjetima iz natječaja i da drugih ponuda za kupnju predmetnih nekretnina nije bilo, slijedom gore navedenog, valjalo je temeljem članka 7. natječaja odlučiti kao u izreci Rješenja.

Predsjednik

Gradskog vijeća

Darko Jagić

**Dostaviti:**

1. SOLARWATT d.o.o., Zagreb, Ulica Matije Divkovića 71;
2. Spis, ovdje.